open-index/open-wikipedia-markdown huggingface dataset:
Діалектіка

**Діалектіка** (з ґрецького діалектіе техне од діалегестгаі, повідати) є філозофічне понятя, котрый набывав під час історії різны значіня і днесь є неєднозначный. Філозофічный словник (Валтер Бруґґер і кол.) докінце зачінать гесло діалектіка так: "Хоснованя выразу діалектіка досягло в сучасній філозофії такой міры хаосу, же лем ледво можне подати што і лем што найбівше общу характерістіку того понятя."Выраз "діалектіка" значів спочатку уменя повіданя ці діскузію, де ся черяли тверджіня і контры, підпорены раціоналныма арґументами. Цілём такого повіданя є приближыти ся правому знаню так, же участници собі взаємно вывертають необґрунтованы суджіня. „Уменя“ є в тім, же каждый участник мусить правилно порозуміти змысел тверджіня і одповідати на нёго в згодї з правилами лоґікы.

Катеґорія:Філозофічны понятя
Дізайн

**Дізайн** (з анґл. design) значіть предложіня, проєкт, план, рисунок, і може означовати як обсяг роботы **дізайнера**, так і выслїдный продукт ёго актівіты. 
## Вызнам терміна
Даколи **дізайн** розуміють лем в узком вызнамі як єдну з ёго сфер — проєктованя естетічных властностей предметного світа. Але в шырокім вызнамі дізайн не лем обсягує умелецке конштруованя, но і мусить вирішовати вецеро шырокых соціално-технічных проблемох функціонованя выробы, спожываня, єствованя людей в предметном окружіню через раціоналну комбінацію естетічных і функчных властивостей. 

Теоретічнов основов дізайну є технічна естетіка.

Термін «промысловый дізайн» быв затвердженый рішінём першой Ґенералной Асамблеї ICSID (International Council of Societies of Industrial Design), Меджінародной рады орґанізацій промыслового дізайну в року 1959; термін «дізайн» є професійным покуртанём терміну «промысловый дізайн».

## Етімолоґія
Слово *design* зостало позычене до русиньского дірект з анґлічтіны вєдно з потоком модерных заграничных промысловых продуктох, а ку тому приспіла ай популарность анґлічтіны, найме серед молодежы. Слово походить од  *designare* ‘вызначати’, ‘йменовати’; як тіж  *disegno* ‘рисунок’, ‘взор’;  *désigner* ‘указовати’, ‘вызначати’. В позднїйшом часї термін зостав перебраный до иншіх сучасных языкох и росшырив ся в хоснованю подля анґліцкой верзії як *design*.

## Правна охрана
Дізайн є родом творчой чинности и подлїгать правной охранї на основі норм авторского права. Конкретнї, дізайнерскы рішіня доставають кумулатівну правну охрану як:
* обєкты авторского права, 
* промысловы взоркы, 
* торговы значкы, 
а тіж як обєкты правной охраны в конкурентном праві..

## Жрідла
* 
* 

## Референції

Катеґорія:Вытварництво
Катеґорія:Технолоґія
Документація

**Документа́ція** має дакілько значінь:

* підтверджованя і докладованя даякого факту або дїї переуказным матеріалом 
** кріміналістічна документація
** документація поістной подїї
* неперерывне стережіня, сортованя і каталоґізація одборных матеріялів на різных одборных працовіщах
* згорнутя підкладів - напр. планы, ґрафы, взоркы, тексты
** документація софтверу (аналітічна, проґраматорска ці операчна)

## Подобне слово
* фотодокументація
* документ
Друга світова война

**Друга світова война** быв ґлобалный войновый конфлікт, в котрім была участна векшына штатів світа і котрый ся став з веце як 60 міліонами жертв дотеперь найвекшым і найвеце знищуючов войновов стрічов в історії людства. Прічіны войны преставлёвали резултаты версаіллескго договору, котры проглубили чутя понижіня в пораженых штатах, окремо в Нїмецьку, і велика господарьска кріза на переломі двадцятых і тридцятых років, котра прінціпалным способом ослабила велику часть штатів, чім уможнила рост націзму під веджінём Адолфа Гітлера і іншых тоталітарных режімів в цілій Европі.

Обще приїманым датумом початку войны в Европі є 1. септембер 1939, коли націстічне Нїмецько напало Польщу, нашто ся до конфлікту запоїла Франція, Велика Брітанія і штаты Коммонвеалтгу. За першый передчасный атак 2. світовой войны в Европі є браный тзв. Яблунковскый інцідент. В Азії є за початок войны брана японьска інвазія до Кітаї 7. юла 1937. Совєтьскый союз перше підписав з Нїмецьком пакт о неатакованю і уволнив тым простор про націстічну воєньску інвазію, але 22 юна 1941 быв пропаденый нїмецькым Вегрмахтом. Споєны штаты америцькы, котры уж скоре давали Споєнцям поміч были затягнуты до войны 7. децембра 1941 потім, што Японія ударила на їх морьску закладню в Перл Гарборі. Конець войны в Европі настав 8. мая 1945 капітулаціов Нїмецька. По америцькім пущіню атомовых бомб на міста Гирошима і Нагасаки капітуловала і Японія 2. септембра того самого року.

## Вонкашнї лінкы

Катеґорія:Друга світова война
Діктатура

**Діктатура** є авторітатівна (недемократічна) форма влады. Політічна міц є необмеджена тримана діктатором або політічнов ґрупов. Діктатура ся од абсолутной монархії одрїзнять передовшыткыма так, же позіція діктатора не є дїдїчна.

Катеґорія:Політіка
Дінастія Ган

**Дінастія Ган** є кітайска дінастія, котра владла в часі 206 п.н.е. аж 220 н.е. Предходила єй дінастія Чхін і по нїй наслїдовала ера трёх кралёвств.

Катеґорія:Старовік
Катеґорія:Китайскы династии
Діоніз Ільковіч

**Діоніз Ільковіч** (* 18. януар 1907, Шаріськый Щавник – † 3. авґуст 1980, Братїслава) быв фізік і фізікалный хемік русиньского походжіня.

Катеґорія:Русиньскы фізіци
Катеґорія:Хемици
Катеґорія:Физици
Діпломація

Під понятём **діпломація** ся днесь розумить нелем плеканя контактів міджі різныма штатами а передовшыткым рїшіня міджінародных проблемів. Діпломація бы не мала быти замінёвана з діпломатіков (єдна з помічных історічных наук).

Катеґорія:Політіка
Дієґо Веласкес

**Дієґо Родріґез де Сілва у Веласкес** (6. юн 1599, Севілла – 6. авґуст 1660, Мадрід), часто писаный як **Дієґо Веласкес**, быв іспаньскый малярь, головна умелецька персона на дворї краля Філіпа IV. Быв індівідуалістічным малярём бароковой добы зо замірянём на портретове малёваня. Ёго дїла не были довго добрї оцїнены, аж в добі імпресіоністів.

Катеґорія:Вытварници
Катеґорія:Бароковы маляре
Еволуція

**Еволуція** (з латиньского «evolvere» — *розвивати*, *одкрывати*, «evolutio» — *розвиваня*, *одкрываня*) означує помаленьке, неперерване розвиваня.

В біолоґії є еволуція означіня процесу змін спадковых власностей міджі орґанізмами. Ядро тых змін дослїджує науковый фах еволучна біолоґія. Першу цїлістну теорію створив Жан Батіст Ламарк (смоть ламаркізм), але днешнї вчены скоре выходять з теорії, котру пізнїше презентовав Чарлз Дарвін (смоть дарвінізм, неодарвінізм), котрый споїв думку поступной еволуції сорт з природженым выбером, як причіну і рушачу силу еволуції. Окрім еволуції біолоґічной ся одбывать і еволуція културна.

Катеґорія:Біолоґія
Европа

**Европа** є теріторія брана будь як єден зо семох контінентів в їх традічных понятях, або як западну часть Евразії. Зо северу єй огранічує Северный ледовый океан, зо западу Атлантічный океан, з югу Середоземне море і Чорне море вєдно з водныма дорогами, котры їх споюють і з выходу Азія (о точній граніцї не є консенс).


Мапа Европы з найчастїше хоснованыма контіненталныма граніцями. **Леґенда:** **синїй**: штаты, котры ся находять і в Европі, і в Азії;
**зеленый**: штаты, котры ґеоґрафічно суть не в Европі, айбо суть з нёв асоціованы. 





## Список країн Европы
*
*	*
*
*
*
*
*
*
*
*
*
*
*	*
*
*	•
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

штаты зос * подля дакотрых крітерії належать до Азії
зос •неє самостатний штат, лем теріторіум


Катеґорія:Контіненты
Едіт Піаф

**Едіт Піаф** (19. децембра 1915, Паріж – 11. октобра 1963, Ґрассе), властным іменом , знана під псевдонімом  была славна і облюблена французька шансоньєрка. 

Єй способ інтерпретації рефлектовав практічны скусености із жывота, котры сама пережыла, або і внутрїшнї сітуації в котрых ся сама находила. Тот умелецькый приступ з нёй наконець учінив французьку народну ікону. Шансоны як „La vie en rose“ (Ружовый світ), „L’hymne á l’amour“ (Ода на любовь), „Milord“ і „Non, je ne regrette rien“ (Ничого не баную) єй принесли світову популаріту.

Катеґорія:Співаци
Езотерічный язык проґрамованя

**Езотерічный язык проґрамованя** (скорочено есоланґ) є такый язык проґрамованя, котрый быв дізайнованый, жебы отестовав граніцї і можности дісціпліны языків проґрамованя, доказ того, же такый дізайн є вообще можный; або як фіґель ці пародію. Перезывку езотерічный тот языкы носять як ознаку того, же їх цілём не є снага о їх шыроку реалізацію в праксі. Тото і часто і незрозумілость аж обтяжность писаня хоць лем в простых проґрамах їх лучіть од конвенчных языків проґрамованя, котры ся окрім іншого замірявають на обзорность значіня хоснованя. Авторы езотерічных языків проґрамованя ся єднак у своїх дізайнах усилують о то, жебы їх вытворы были турінґ-комплетны.

Катеґорія:Проґрамованя
Економика

*Тота статья е о сполоченской выробѣ товарох и служб. О науцѣ, занимаючой ся закономѣрностями выробы, роздѣльованя материалных ресурсох, вымѣны и спотребы товарох и служб, см. [[Економия]].*

**Економика**, од  *οἶκος oikos* - дом, газдовство и *νόμος nomos* - хоснованя, справованя, звычай — сфера газдованя, або сполоченскых одношѣнь выробы, роздѣлѣня, одбыту и спотребы резултатох людской праци тай ефективного хоснованя ресурсох. Економику складують штруктура и условия газдовской чинности во штатѣ, регионѣ, або в певной добѣ, або сполоченской системѣ, циже можеме говорити, напримѣр о економицѣ США, економицѣ Пряшова, економицѣ середновѣку або економицѣ социализма. 

Поровнователны резултаты економик розличных краин свѣту дають ся вымѣряти грубым домашным продуктом на едного обывателя.

В сучасности переважать рынкова, або торжна економика — економична система, закладена на приватной властности на выробны средства и слободном рынку (слободна конкуренция, слободне цѣнотворѣня, легкый перелив капиталу и т.д.).

## Жерела и одказы
* Еconomy. //Merriam-Webster Dictionary.

## Референции
Дїтина

**Дїтина** — чоловік, якый іщі не досяг дорослого віку. Є то перша часть жывота чоловіка.

## Значіня понятя «дїтина»

Значіня понятя «дїтина» так само як і понятя «дорослый вік» ся мінить залежно од културных ососбливостей каждой країны. Конвенція з прав дїтины означать дїтину як людське бытя, котре іщі не досягло віку вісемнадцять років. Але пріоріта в тій сферї ся основує на націоналных законах.

Згодно з міджінародным правом, дїтина од народжіня мать властны права, якы єй ґарантує держава: право на жывот, право на свободу і особну беспеку і тыж родинный жывот.

## Тыж посмоть
* Дїтинство
* Родічі
* Родина
* Выхованя
* Права дїтины
* Конвенція прав дїтины
* Дїтячій фолклор

## Література
* Melvin Konner: The Evolution of Childhood: Relationships, Emotion, Mind. Harvard University Press, 2010. ISBN 0-674-04566-1.
* Philippe Ariès, L'Enfant et la vie familiale sous l'Ancien Régime, Plon, 1960.

## Референції

## Вонкашнї лінкы

* Wikichild.org
* United Nations Children's Fund (UNICEF)
* Family database, OECD

Катеґорія:Дїти
Катеґорія:Молодь
Катеґорія:Дѣтство
Катеґорія:Псіхолоґія розвитку
Евклід

**Евклід** (, жыв асі 325 п.н.е. – асі 260 п.н.е.) — быв староґрецькый математік і ґеометер. Векшыну свого жывота пережыв в Александрії в Еґіптї.

## См. тыж
* Евклидовска геометрия

## Референции

Катеґорія:Математіци
Катеґорія:Старовіка Греция
Елвіс Преслі

**Елвіс Аарон Преслі** (), знамый тыж як „Краль рокенролу“ або скорочено як „Краль (The King)“; (8. януара 1935, Тупело, Міссіссіпі, США&nbsp;— 16. авґуста 1977, Мемфіс, Теннессе, США)&nbsp;— америцькый співак і актор. Доказав неґвалтовно споїти іншпірацію з чорнюского шпірітуалу, блуз, кантрі і став ся найвызначнїшов фіґуров америцького рокенролу. Під час своёй веце як 20 років тырваючой карьєры здолав много рекордів продая платнєй і навщівности концертів. Веце як 100 ёго сінґлів ся дістало до ТОП 40 в США і 17 было на першым місцї. Доднесь было продано через єдну міліарду копій ёго награвок.

## Референції


Катеґорія:Співаци
Електроніка

**Електроніка** є область технікы, котра штудує і схосновавать апараты фунґуючі на прінціпі ряджіня току електронів або іншых електрічно набитых частиць. Того ся досягує за помочі вшелиякых електронічных компонентів.

Катеґорія:Фізіка
Електротехніка

**Електротехніка** є область людьской актівіты занимаюча ся практічным схоснованём електрічной енерґії, іде о шпеціалізовану технічну наукову область, котра ся занимать выробов, розводом і перемінов електрічной енерґії в іншы сорты енерґії.

Катеґорія:Технолоґія
Емоція

**Емоція** (з лат. e-motio, рушаня) суть псіхолоґічны процесы, загорнюючі субєктівны зажыткы любости або нелюбости, спроваджаны фізіолоґічныма змінами (зміна сердцёвого тепу, зміна скорости дыханя), моторічныма проявами (міміка, ґестікулація).
Еміл Кубек

**Еміл Кубек** (23. новембер 1857 Штефурів - 17. юл 1940 Маганоі Сіті, Пенсілванія США) - ґрекокатолицькый священик, публіціста, языкознатель, писатель. Найвекшов прозаічнов роботов Е. Кубека є роман зо жывота Підкарпатьской Руси – Марко Шолтыс, котрого подїї ся одбывають на Маковіцї од 70-ых років 19. ст. аж до 1915 року. Еміл Кубек ся занимав і языком. Вызнамным є ёго штирїязычный Старославяньско-мадярьско-русько-нїмецькый словник, котрый обсягує скоро 30 000 слов. Вышов у 1906 роцї у выдавательстві УНІО в Ужгородї.

## Творба
* Марко Шолтыс
* Єдно виданіє
* Пасхальний дар
* Після дождя — сонце
* Кому што Бог обіцяв

## Екстерны одказы
* http://lemko.org/history/krasovskiy/diyache/4.html
* https://web.archive.org/web/20130416030540/http://uskibj.meu.zoznam.sk/odborne-prispevky/emil-kubek-knaz-basnik/
* https://web.archive.org/web/20080619171914/http://www.snakov.ocu.sk/osobnosti.php
* http://www.rusin.sk/index.php?ID=2694&l=sk 26.01.2009:: Emil Kubek, dokumentárny film
* http://www.zoe.sk/?osobnosti&meno=KUBEK%2C+Emil


Катеґорія:Русиньскы писателї
Катеґорія:Русиньскы умелцї
Катеґорія:Русиньскы народны дїятелї
Катеґорія:Русиньскы поеты
Енціклопедія

**Енціклопедія** (од &nbsp;— енкікліос, окружный&nbsp;+ &nbsp;— паідеіа, выхова)&nbsp;— є штруктуроване, справила россягле дїло, котре пробує представити людьске познаня дотуляюче ся єдной, веце ці вшыткых областей.
Енерґія

**Енерґія** є скаларна фізікална величіна, котра бывать охарактерізована як способность матерії (субстанції або поля) чінити роботу. Енерґія є слово створене фізіками в половинї девятнацятого стороча, з ґрецького енерґеіа (воля, сила ці способность к чінам). Енерґію пописуєме ставовов величінов.

Катеґорія:Физикалны величины
Енріко Фермі

**Енріко Фермі** (*Enrico Fermi*; 29. септембра 1901, Рим – 28. новембра 1954, Чікаґо) — таліаньскый фізік, знамый через свої баданя ядровых реакцій. Занимав ся баданём бета- і ґама- радіяцій, брав участь на вывою першого ядрового реактора і партіціповавна росшырёваню і проглубованю квантовой теорії.

Лавреат Нобелової премії з физикы (1938).

Катеґорія:Физици
Катеґорія:Нобеловы лавреаты з физикы
Епістемолоґія

**Епістемоло́ґія** (з  „знаня, способность“) ці **ное́тіка** (з  „думка“) є філозофічна дісціпліна, котра бадать людьске знаня, ёго выник, процес і обєкт.

## Смотьте тыж
* Емпірізм

Катеґорія:Ґнозеолоґія
Катеґорія:Філозофічны понятя
Катеґорія:Філозофічны напрямы
Катеґорія:Філозофія
Ервін Шредінґер

**Ервін Рудолф Йосеф Александер Шредінґер** (12. авґуста 1887 Відень – 4. януара 1961 Відень) быв австрійскый теоретічный фізік, єден із закладателїв квантовой механікы, котрый ся прославив передовшыткым формулаціов нерелатівістічной вовновой формулы про попис матеріалных частіць, котру на ёго почливость называме Шредінґова формула.

Лавреат Нобелової премії  з физикы (1933).

Катеґорія:Физици
Катеґорія:Нобеловы лавреаты з физикы
Ернан Кортес

**Ернан Кортес** (1485 – 2. децембра 1547), быв єдным з найславнїшых іспаньскых колонізаторів (conquistador) Америкы.
Ернест Резерфорд

Лорд **Ернест Резерфорд** (* 30. авґуста 1871, Нелсон, Новый Зеланд - † 19. октобра 1937, Кембрідж, Споєне кралёвство) быв новозеландьскый фізік. Бывать признаваный за закладателя ядровой фізікы.

Дослїджовав радіоактівный роспад хемічных елементів, запропоновав концепт півчасу роспаду і радіяції выниклой роспадом роздїлів на α, β і γ.

Лавреат Нобелової премії  з хемии (1908).

Катеґорія:Физици
Катеґорія:Нобеловы лавреаты з хемии
Катеґорія:Новый Зеланд
Катеґорія:Кембріджска універзіта
Катеґорія:Лондонске кральовске общество
Есперанто

**Есперанто** () є найросшыренїшым меджінародным умелым языком. Назва є выводжена од псевдоніму – Др Есперанто –, під котрім в року 1887 варшавскый лїкарь Лудвік Лазар Заменгоф основы того языка публіковав. Цілём автора было створити легко научітельный язык, валушный на хоснованя в меджінародній комунікації; ёго цілём але не было нагородити іншы народны языкы.

Катеґорія:Языкы
Катеґорія:Умелы языкы
Етіопія

**Етіопія**, оперед знама під назвов Габеш, лежыть в серединї Африцького рогу. Етіопія є знама як країна із самостатнов, особістов културов. Окрім куртого часу італской окупації в роках 1936–1941 нездїлять колоніалну скусеность іншых африцькых країн. Етіопія сусїдить на югу з Кенёв, на западї із Суданом, на севері з Ерітреов і Джібутьском і на выходї із Сомалском.

Катеґорія:Країны
Жаба

**Жаба** (*Анура*, сін. *Саліентіа*) суть єдным з много безхвостовых земноводных.

Катеґорія:Земноводны
Етіка

**Етіка** (з ґрецького етгос - обычай, сокаш), або тыж теорія моралкы є філозофічнов дісціплінов, котра дослїджує моралку або морално релевантне дїяня і ёго нормы. Етіка є дісціплінов практічной філозофії. Етіка ся занимать теоретічным дослїджованём цїнностей і прінціпів, котры упрямлюють людьске дїяня в сітуаціях, коли існує можливость слободной вольбы.

Катеґорія:Етіка
Еґіпет

**Еґіпет** (), офіціална назва **Еґіпетьска арабска републіка** () — арабска републіка в северовыходній Африцї (малов частёв тыж в Азії), лежача на ріцї Ніл. На западї гранічіть з Лібіёв, на югу із Суданом, на северовыходї з Ізраілём. Із северу го обмывають воды Середоземного моря, з выходу на Червене море. Головне і найбівше місто — Каіро.


Катеґорія:Країны
Жак Картьє

**Жак Картьє** (1491 Саінт Мало, Франція - 1. септембер 1557) быв наморным капітаном і обявитель, котрый в службах французького краля выконав три путї піля канадьского берега в области заливу святого Ваврінця.
Жан-Жак Руссо

**Жан-Жак Руссо** (28. юна 1712, Женева – 2. юла 1778, Ерменонвілле, Франція) быв французьскый філозоф і преромантічный писатель швайцарьского походжіня. Ёго дїло овпливнило Велику французьску револуцію і далшый вывой колектівістічных теорій. Базов ёго учіня было, же люде ся родять добры і псують ся аж винов громады. Вызывав по навернутю к природї і к людьской природности, котрых абсенцію видїв в приходї модерных часів, котры чоловіка шмарили до ланцїв конвенції і бессмыселных порядків.

Катеґорія:Французскы писателе
Катеґорія:Філозофы
Жан-Пол Сартр

**Жан-Пол Сартр** (21. юна 1905 – 15. апріля 1980) быв французькый филозоф, писатель і драматік, єден з найвызначнїшых екзістенціалістів.
## Биография
В року 1964 му была удїлена Нобелівска премія за літературу. Він єй але не перевзяв з такой прічіны, же ниґда не прияв жадне офіціалне оцїнїня, і вірить, же писатель не сміє допустити, жебы ся з нёго стала інштітуція.

Катеґорія:Філозофы
Катеґорія:Нобеловы лавреаты з литературы
Катеґорія:Отказавшиеся от Нобелевской премии
Желїзна доба

В археолоґії є **добов желїзнов** означоване штадіум у вывої людства, коли чоловік хосновав переважно желїзо на выробу інштрументів і збраней. У много сполочностей є тота доба споєна тыж із змінами в техніках польногосподарства, в реліґії ці умелецькых техніках.

**Доба желїзна** є по добі камяній і бронзовій третя в рядї сістем класіфікації правікых сполочностей. Їх датованя є про єднотливы ґеоґрафічны реґіоны інше. Початкы той добы традічно заряджуєме до 12. стороча п.н.е. в старовікім Ґрецьку і старовікім Орьєнтї, до 11. стороча п.н.е. в Індії і міджі 8. сторочом п.н.е. в середнїй Европі і 6. сторочу п.н.е. в Северній Европі.

Катеґорія:Желізна доба
Желїзо

**Желїзо**, хемічный сімбол Fe, (латиньскы Ferrum) є найросшыренїшый переходный металовый елемент і другый найросшыренїшый метал на Земли, так само є заступленый і во весмірї. Людям є знамый уж од правіку. В природї ся мінералы желїза находять дуже щедро і желїзо за з них добывать редукціов у высокій пеци. Вынаходка выробы і схоснованя желїза быв єдным з базовых моментів початку сучасной цівілізації.

Катеґорія:Хемічны елементы
Катеґорія:Металы
Жывот

**Жывот** є період міджі народжінём (напр. оплоднїнём яєчка) і смертёв орґанізму.

**Жывот** є тыж процес: котрого частёв суть жывы бытя (орґанізмы). Частина планеты Земли, де ся находять жывы орґанізмы ся зове біосфера. Жывотны процесы жывых орґанізмів а вшытко што з нима звязане дослїджує наукова область біолоґія.

Катеґорія:Біолоґія
Быдла

**Быдла** (Animalia, Metazoa) є племя многобунковых гетеротрофных орґанізмів, котры ся уж на бунковій уровни одрізняють од рослин і грибів. Їх бункы не мають пластіды ани бункову стїну. Днесь суть становлены до ґрупы Опістгоконта вєдно з грибами і дакотрыма протозоами.

Катеґорія:Біолоґія
Збройна сила

**Збройна сила** є термін, означуючій звычайно сукупность вшыткых штатных або штатом підпорованых орґанізацій, котрых частёв суть озброєны єдиніцї, котры мають задачу брати участь на оборонї штату тай забеспечовати дотримованя законів на їх теріторії.
Жена

**Жена** є дорослый чоловік самічого поглавя. Чоловік вспачного поглавя, то єсть самчого поглавя, є хлоп. Жена, котра породила, є матїрь. Дїтина самічого поглавя є дївча, дївчатко і кідь ся тот термін хоснує і про молоды жены.

Катеґорія:Чоловік
Жозеф Фуръє

**Жан Баптісте Жосеф Фуръє** (21. марца 1768 – 16. мая 1830) быв французькый математік і фізік, котрый ся найвеце прославив баданём Фуръєровых рядів і їх аплікацію к проблемам току тепла. На ёго почливость была тыж названа Фуръєрова трансформація. Обявитель скленикового ефекта (1824).

Катеґорія:Физици
Катеґорія:Математіци
Звук

**Звук** є механічне вовнїня в матеріалнім середовищі, котре є способне выкликати в людьскім уху слухове одчутя. Фреквенція того вовнїня лежыть в россягу приближно 16 Гз аж 20000 Гз; за ёго граніцями чоловік звук слухом не чує. В шыршім смыслу ся дасть звук означовати як і вовнїня з фреквенціями мімо тот россяг. 

Звук з фреквенціов низшов як 16 Гз (котре чують напр. слоны) є інфразвук. Звук з фреквенціов высшов як 20 кГз (напр. делфіновы ці пергач чують звук аж до фреквенції коло 150 кГз) є ултразвук. Дїї, котры суть споєны зо взником звуку, ёго шырінём і чутём ся зовуть акустіка.

Катеґорія:Фізіка
Звізда

**Звізда** є козмічный обєкт такой вагы, же в нїм загорїла термонуклеарна реакція. Звізды мають майже кулёвову форму, в котрій ся утримує ротація.

## Звізда в міфолоґії
Появлїня мореплавства та рільництва запрічінило збожнёваня звізд. Уже в сиву давнину люди зєдинили ґрупы звізд в созвіздя тай дали їм назвы людей, быдел, рослин і річей. Немало назв созвіздей тай звізд повязано з давноґрецьков міфолоґіов. Александрійськы вчены в 3 ст. до н. е. привели в певну сістему уявлїня антічности о созвіздях, дали їм назвы, котры ся сокотили до нашого часу. Велика Медведіця повязана з міфом о Каллістови; Візничий — кучер Еномая Міртіл. Созвіздя Дївы повязане з міфом про нещастя дївкы Ікарія або з міфом про Астрею, што охабила землю. Созвіздя Геркулеса, Гіад, Делфіна ся односять до міфа о Аріонови або Діоніса й тірреньскых розбійників, відомы созвіздя Дракона — до Ладона, якых стеріг сад Гесперид, Змієносця — до Асклепія. Кассіопея, Цефей, Персей, Андромеда — ґрупа созвіздь, повязаных з міфом про Персея та Андромеды, Корабель Арго — з міфом про арґонавтів.

Катеґорія:Астрономія
Земноводны

**Земноводны** (Amphibia) суть студенокровны хырбетны, найпрімітівнїшы знамы четыриножцї. Їх ногы мають запястя і пальці, што їх оддїлює од початочного, рыбі подобного предка.

Земноводны
Земный ґаз

**Земный ґаз** є природный ґаз хоснованый як вызначне ґазове фосілне паливо. Ёго головнов частёв є метан (звычайно через 90 %) і етган (1–6 %). Находить ся під землёв будь самостатно, або вєдно з ропов ці чорным углём.

Катеґорія:Геология
Зен

**Зен** (кітайскы　禅 чхан, вєтнамскы тгіен, корейскы сон, санскртьскы дгяна) є означіня ветвы магаянового будгізму, котра взникла в 5. сторочу в Кітаї.
Знаня

**Знаня** значить провѣреный практично резултат познаня реалиты, его точне одбитя в мышлѣню чоловѣка (познаток). 

На роздѣл од неясного, неовѣреного и так несполягливого значѣня, припадно лем прииманого вѣрованя, резултатом познаваня е точне, сполягливе и провѣрене знаня.

## См. тыж
* Вѣра (филозофия)
* Познаня

## Жерела и одказы
* ***Большой энциклопедический словарь.*** Главный редактор А. М. Прохоров — Москва: Советская энциклопедия, 1993. — 1630 с.  

## Референции

Катеґорія:Філозофія
Катеґорія:Знаня
Золото

**Золото** (Aurum, значка Au) є хемічно одолный, барз добрї тепелно і електрічно водячій, але і мягкый дорогый метал жовтой фарбы. Уж од давных доб быв хоснованый на выробу декоратівных річей і шперків і як мінове ручіня при емісії банковок. В сучасности є ай немаловажным матеріалом в електроніцї, де є цїнена ёго выняткова електрічна водивость і одолность проти корозії. В природї ся находить переважно чісте золото.

Катеґорія:Хемічны елементы
Катеґорія:Металы
Катеґорія:Золото
Зороастрізм

**Зороастрізм** ці **заратгуштрізм** є дуалістічна реліґійна сістема, створена пророком Заратгтуштром. Зове ся тыж маздаізм од імена бога ці парсізм од ёго приверженців.

Катеґорія:Реліґія
Здоровя

**Здоровя** може быти дефіноване неґатівно як абсенція хвороты, функціонално як способность вырівнати ся з денныма актівітами, або позітівно як способность і подоба балансу (вырівнаности). В каждім орґанізмі є здоровя форма гомеостазы. То є став балансу з приймом і выдаём енерґії і субстанцій в рівновазї (з можностёв росту).

Катеґорія:Здоровя і медіціна
Земля (планета)

**Земля** () є третя планета сонячной сістемы, тыж найвекша терестрічна планета в сістемі і єдине планетарне тїлесо, на котрім є в згодї із сучасным науковым познанём потвердженый жывот. Земля выникла дас перед 4,6 міліардами роками і курто по своїм взнику здобыла свій єдиный природный сателіт — Місяць. Земля кружыть коло Сонця по еліптічной дорозї з&nbsp;дуже малов ексцентріцітов (майже окружной). 

## Назвы
Земля як домашнїй світ людства має много назв в завіслости на&nbsp;народї, міджі найзнамішы належыть назва латиньского походжіня Terra, Tellus ці ґрецька назва Ґаіа.

## Референции

Катеґорія:Астрономія
Катеґорія:Планеты сонячной сістемы
Катеґорія:Земля
Зіґмунд Фройд

**Зіґмунд Фройд** (*Sigmund Freud*; 6. мая 1856, Пржібор – 23. септембра 1939, Лондон) — австрійскый лїкарь і псіхіатер жыдівского походжіня. Прославив ся передовшыткым як закладатель псіхоаналізы.

Катеґорія:Псіхолоґія
Иршава

**Ирша́ва** () — варош у Закарпатю, админiстративный центр Иршавского района.
Находить ся пуд Карпатами, на обох берегах рiкы Иршавка, 83 км по трасi и 108 км по желізници уд Ужгорода.
Жиє тамкы 9,611 чоловік. Перше ся споминать у 1341 році.

## Вызнамны родаци
* Василь Станкович – фехтарь, вецеразовый майстер світа;

Катеґорія:Міста Україны
Катеґорія:Населены пункты Закарпатской области
Йоганн Кеплер

**Йоганн Кеплер** (; *27. децембра 1571 Вайл дер Штадт – †15. новембра 1630 Регенсбург)&nbsp;— быв нѣмецкый математик, астролог и астроном. 

## Живот
Кеплер походив з родины гет скромных статкох и не мог думати о высокых школах, але в конци XVI. стороча, коли вшитко школованя было в руках Церкви, ему пощастило, же достав герцогску штипендию од пановника мѣстечка Вайл дер Штадт, жебы ся учив на лутеранской семинарии. Ай сам он ладив быти священиком, але его наданость ку наукам, окреме ку математицѣ, наконець привела го на высшу школу, де професор математикы, в минулости лутеранскый священик, котрый скрыто подтримовав идеи Коперника передав тот интерес свому способному штуденту.

Кеплер, гледаючи математичну гармонию свѣта, сотвореного Богом, подъяв ся математично систематизовати идеи Коперника. Учив ся на Универзитѣ Тюбинген, выучовав математику и етику в Грацу, складовав календарѣ и астрологичны прогнозы.

Доставши зимницю, Йоганн Кеплер умер в року 1630 в Регенсбургу, де пошов, жебы му выплатили проценты з австрийскых облигаций, котры у него были.

## Творба
В роботѣ *Предвѣстник, циже Космографична тайна* (Prodromus sive Mysterium cosmographicum, 1596) выклав божественный математичный порядок небес: шѣсть планет вызначають пять интервалох, котры одповѣдають пятьом «платоновским» многогранникам. Быв придворным математиком в Празї при дворѣ краля Рудолфа II., помочником Тихо Браге. Ту, обробляючи его точны мерькованя за рухами Марса, сформуловав первы два законы обертаня планет: планеты ходять не по круговых орбитах, але по елипсах, в едном огниску котрых лежить Сонце; планеты ся рухають зоз таков скоростьов, при котрой радиусы, споюючы их зо Сонцьом, описують еднакы плохы за два еднакы интервалы часу (*Нова астрономия* — Astronomia nova, Pragae, 1609). По часѣ тоты законы были росширены на вшиткы планеты и сателиты. Третий закон — квадраты обѣжного часу двох планет односять ся, як кубы их середних оддаленостей од Сонця — выкладеный в *Гармонии свѣта* (Harmonices mundi, 1619). Про математику окремый вызнам мала робота *Стереометрия винных бочок* (1615), в котрой Кеплер вычисляв объемы тѣлес, што ся творять при обертаню коничных профилох довкола оси, яка з нима в едной ровинѣ. Он тыж поужив логаритмы на складаня новых таблиць руху планет (1627). Его *Куртый начерк коперниканской астрономии* (Epitome astronomiae Copernicanae, 1621) быв найлѣпшым учебником астрономии той добы. Объявлѣня Кеплера мали величезный вызнам про филозофскый и научный розвой Новой добы.

## Интересны факты
* Кеплер описав выдуману вандровку на Мѣсяць во своей книзѣ *Сомниум*.
* Его матѣрь скарговали, же ся занимать чаровництвом.
* Гроб Кеплера в Регенсбургу быв спустошеный уже о пару рокы по его смерти в часѣ Тридцатьрочной войны.

## См. тыж
* Кеплеровы законы

## Жерела и одказы
* 
* 

## Референции

Катеґорія:Астрономы
Катеґорія:Математіци
Йоганн Себастьян Бах

**Йоганн Себастьян Бах** (31. марца 1685 – 28. юла 1750) быв нїмецькый музичный складатель і віртуоз гры на клавесовы інштрументы, єден з найвекшых музичных ґеніїв вшыткых доб.

Катеґорія:Композіторы і музиканты
Йоганн Волфґанґ фон Ґыте

**Йоганн Волфґанґ фон Ґыте** (; 28.&nbsp;авґуста 1749, Франкфурт над Моганом&nbsp;– 22.&nbsp;марця 1832, Ваймар) быв німецькый полігістор, поет, прозаїк, драматурґ, історик уміня тай умілецькый критик, правник и політик, біолоґ и ставитель. Ун ся шыроко поважує за майвливового писателя по німецькы. Його роботы мали обсяжный влив на літературну, політичну тай філозофську думку в западнум світі уд 18.&nbsp;стороча доныні. Ґыте писав трактаты за ботаніку, анатомію тай цвіт.

По успішному выданьови свого першого романа, „Смуток юного Вертера“ (1774), Ґыте в 1775.&nbsp;році ся перетягнув у Ваймар и прикапчав ся ид продуктивному інтелектуалному тай културному середовищу пуд патронатом герцожкы Анны Амалії Брунсквік-Волфенбіттелської, котроє сформовало ваймарськый класицизм. У 1782.&nbsp;році Ґыте быв посяченый у шляхту герцоґом Саксен-Ваймара, Карлом Авґустом. Ґыте участвовав у літературному кываньови Sturm und Drang („Буря тай натиск“). Бігом свойих першых десяти рокув у Ваймарі Ґыте став членом герцоґової секретної рады (1776–1785), быв у воєнных комісіях, назирав удкрытя сріберных шахт у Ілменау тай реалізовав шор адміністративных реформ в Єнському університеті. Ун ся дуклав и д планованьови ваймарського ботанічного парка тай удбудовы ваймарського замка.

## Референції


Катеґорія:Поеты
Йоганнес Брамс

**Йоганнес Брамс** (7. мая 1833, Гамбурґ – 3. апріля 1897, Відень) быв нїмецькый музичный складатель, клавіріста і діріґент з часів романтізму.

Катеґорія:Композіторы і музиканты
Йоганн Ґутенберґ

**Йоганн Ґутенберґ** (1397/1400, Могуч – 3. фебруара 1468, Могуч) быв вынаходником технолоґії механічного друку книжок помочов кладеных букв.

## Референції


Катеґорія:Вынаходници
Календарь

**Календарь** (лат. calendarium, од calendae, спочатку свята новомісячны) є абстрактна сістема на дїлїня часу і орьєнтацію в часї в періодах днїв і далшых. Во выводженім змыслу тыж річный план днїв, тыжднїв і місяцїв, писаный, друкованый або електронічный - наприклад настїнный або столовый календарь – або план подїй ці свят.

## См. тыж
* Пролептичный календарь
Кална Розтока

**Кална Розтока** є село на Словеньску в окресї Снина. В околіцї села ся находить пралїс.

## Обывательство

## Памяткы
Церьков святого Йоана Крестителя з року 1750 (НКП)

## Вызначны родаци і жытелї
* Ернест Контратовіч - малярь, представитель другой ґенерації підкарпатьской малярьской школы

## Референції
Калідаса

**Калідаса** (деванаґарі: कालिदास; „служебник Калі“) (асі 4.–5. стороча) быв індійскый поет і драматік. Міджі ёго найзнамішы дїла належыть лірічна поема Меґгадута, театрова гра Абгіджнянашакунтала ці епос Кумарасамбгава. Не є знама доба коли Калідаса жыв, много бадателїв але споює ёго дїяня с добов ґуптовского краля Чандаґупты II. (пановав коло років 380–415).

Катеґорія:Поеты
Катеґорія:Писателї
Канада

**Кана́да** () — друга териториално найвекша держава свѣта по РФ, положена в сѣверной части Сѣверной Америкы. Омывать ся Сѣверным ледовым океаном на сѣверѣ, Атлантичным океаном на выходѣ,  Тихым океаном на западѣ. Граничить на певнинѣ зоз США на югу и западѣ (Аляска); на морю з Гренландом (Дания) ай островами Сен-Пьер и Микелон (Франция).

## Державне зарядженя
Канада — федеративна держава, административно складена з 10 провинций и трьох само­управных територий, под­рядженых федералной владѣ. Державны языкы: английскый и французскый. Державный устрой — кон­ституцийна монархия. Номинално монархом е краль/кральова Великобритании, фактично пред­ставлены генерал-губернатором, якого на 4 рокы менуе премьер-министер и затвердить монарх, ай 10 лайтнант-губернаторох — по числу  провинций. Федералный парламент двохпалатный: верх­ня палата, Сенат, и Палата громад. Канада входить до ООН, Сполоченства  Народох, НАТО.

## Обывательство
Основне обывательство — потомкы европскых переселенцьох, переважно англоязычны канадцѣ (44%, в провинциях. Онтарио, Бритска Колумбия, приморскых провинциях) и франкоязычны канадцѣ (28%, переважно в провинции Квебек). 

Векшина канадцьох з украинского корѣн­ня жиють в провинциях Онтарио, Алберта ай Манитоба.
У Канадѣ проживають 1,2&nbsp;млн особ корѣнных аборигенох, зокрема индианцѣ (кри, оджибве, ирокезы, чорноногы), метисы ай ескимосы. Индианцѣ жиють в 2,5&nbsp;тыс. индианскых резерваций, векша часть ескимосох — на федералной територии Нунавут.

## Жерела
* 
* 
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— Стр 213–214 из 592. 

## Референции

Катеґорія:Країны
Катеґорія:Канада
Катеґорія:Штаты і теріторії, котры основаны 1867
Капске Місто

**Капске Місто** (африканьскы: Kaapstad, анґліцькы: Cape Town, ксгоса: іКапа) є друге найвекше місто Югоафрицькой републікы, головне місто провінції Western Cape і єдным разом леґіслатівне головне місто Югоафрицькой републікы, резіденцію ту має югоафрицькый парламент і далшы владны інштітуції.

Катеґорія:Міста Югоафрицькой Републікы
Катеґорія:Головны міста
Капітал

**Капітал** обще суть середкы, котры не скельтуєме, а хоснуєме їх на створїня зыску.

Капіталом суть предметовы статкы, выробны середкы, пінязї, цїнны папіря, акції, даколи і патенты, ліценції, котры суть аплікованы в економіцї і приносять свому властникови зыск ( у формі уроків, части із зыску, дівіденд ітд.) Капіталом ся може стати і спотребный товар, кідь не є властником спотребованый а є за оплату даване іншым персонам.

Окремов формов капіталу є інтелектуалный капітал.

Катеґорія:Економика
Камяна доба

**Камяна доба** (дас 3 міліоны років п.н.л. – 4. тісячроча п.н.л.) є єдна з епох правіку, за котрой люде хосновали камінь на выробу інштрументів.

На выробу інштрументів ся хосновало много видів каміня. Наприклад тварованы пазурикы ся хосновали як інштрументы на різаня і збранї. Дерево, кости, ексоскелет і парогы ся тыж велё хосновали. На кінцї добы камянов ся седіменты (наприклад іл) хосновали на выробу горців. Пару іновацій в хоснованю металів характерізує пізнїшый енеоліт (доба мідяна), доба бронзова і доба желїзна.

Катеґорія:Камяна доба
Капішова

**Капішова** (по ) є село на Словеньску в окресї Свідник.
## Обывательство

Зложіня обывательства подля народности (2011 р.):
*Русины - 72 (17,5%)
*Словаци - 259 (63,0%)
*Ромы - 63 (15,3%)
*Українцї - 2
*Поляци - 1
*Чехы - 1
*Нестановлены - 13 (3,2%)

Русиньскый язык за материньскый означіли 138 жытелїв (33,6%).

## Референції
Каракум

**Караку́м** (, ; в перекладї «чорна пустыня») — є пустыня в Середнїй Азії.

Катеґорія:Ґеоґрафія
Карачі

**Карачі** (урдьскы كراچى, сіндгскы: ڪراچي ) є найвекше пакістаньске місто, вызначный наморный пристав, економічны центер країны та і адміністратівна резіденція провінції Сіндг. Находить ся на берегу Арабского моря, северозападно од делты рікы Індус. Місто продукує найвекшу часть пакістаньского грубого домашнёго продукту. В роцї 2007 жыло в метрополітній области Карачі о розлозї 3 527 км² веце як 14 міліонів жытелїв, зато ся рядить ку найлюднатїшым на світї.

Катеґорія:Міста
Карл I. Великый

**Карл I Великый** (2. апріль 742 – 28. януар 814 Цахы) быв франьскый краль і першый середовікый римскый царь.

Катеґорія:Пановници
Карл Лінней

**Карл Лінней**, по повышіню до шляхтицького ставу Карл вон Лінней або латиньскы Carolus Linnaeus, (23. мая 1707, Расгулт коло Стенброгулта, Шведьско – 10. януара 1778, Уппсала) быв швайчарьскый природонауковець і лїкарь, закладатель ботанічной і зоолоґічной сістематічной номенклатуры. Вытворив тыж класіфікацію природной сістемы орґанізмів.

Катеґорія:Биологы
Камюнка

**Камюнка** (по ; ; ) — село на Словеньску в окресѣ Стара Любовня.

## История
Село первый раз спомянуто под назвов Petri villa як часть Любовнянского панства в року 1315. Належала до тых 16 сел, котры краль Жигмонд Луксембургскый оддав у залог Польщи в року 1412. Село вернула назад до Мадярщины Мария Терезия в року 1772.

## Памятникы
* Грекокатолицка церковь Петра и Павла, 1760.
* Барокова каплиця Дѣвы Марии, 1760.

## Економика
В селѣ в року 1996 основана сполочность TISINA s.r.o., замѣрена на широкый круг служб: лѣсна выроба, пиловы, импрегначны роботы з деревом, електроиншталации, водоиншталации, замочництво, зварячскы роботы, ставебны роботы, ковачскы роботы, торговля.

Понад 200 жителей села про заробок выѣхали до Америкы и инде.

## Обывательство

## Култура
Од року 1952 при закладной школѣ фунгуе спѣвачско-танечный ансамбель *Барвѣнок*, котрого основательом и первым ведучым быв Штефан Биттнер, директор школы, хореограф и диригент. Од року 1965 в селѣ одбывать ся каждорочный фолклорный фестиваль *Барвѣнкова Камюнка*.

Село мать библиотеку. Активну културну роботу веде клуб пензистох, котрой участниками суть бывшы члены-сениоры ансамбла *Барвѣнок*. 

## Вызначны родаци и обывателе
* Йоанн Брадач - епископ Мукачовской грекокатолицкой епархии
* Михаил Брадач - грекокатолицкый церковный дѣятель
* Миколай Ксеняк - русинскый писатель
* Франтишек Крайняк - грекокатолицкый священик

## Жерела и одказы
* Камінка (Камйонка, Камюнка) - Kamienka. // Ковач Ф. и др. Краєзнавчий словник русинів-українців. Пряшівщина. СРУСР. Пряшів, 1999. 
* Kamienka - oficiálne stránky obce 
* Камюнка — найлѣпше село в конкурзѣ ТВ ''слов.'', ''рус.''

## Референции

 

Катеґорія:Населены пункты Словакии
Карл Фрідріх Ґаус

**Йоганн Карл Фрідріх Ґаус** (нїмецькы Gauß, латиньскы Carolus Fridericus Gavss) (30. апріля 1777, Брауншвеіґ - 23. фебруара 1855, Ґоттінґен) быв славный нїмецькый математік і фізік. Міджііншым ся занимав ґеометріов, математічнов аналізов, теоріов чісел, астрономіов, електростатіков, ґеодезіов і оптіков. Вызначно овпливнив векшыну областей знаня.

Катеґорія:Математіци
Карпатська Русь

**Карпа́тська Русь** — реґіон у Середнюй Европі, територія історичного поселеня карпатськых русинув. Окремі части Карпатської Руси приналежат чотырьом теперішным державам: Польщи, Румунії, Словакії и Украйині (поз. Діленя). Карпатська Русь лежить на южнум, а почасти й на сівернум боці Восточных Карпат. Занимать єдных 18&nbsp;тис.&nbsp;км², простераючи ся уд долины Попрада на западі до рікы Русковы на востоці. У&nbsp;XIX.&nbsp;столітю пуд терміном **Карпатська Русь** розуміли ся вшыткі землі імперії Габсбурґув, населені восточными славянами, а то Галичина, Буковина и Угорська Русь. Термін дустав своє теперішноє значеня по Першуй світовуй войні в рамках измагань излучити Угорську Русь и Лемковину в єднуй державі.

## Діленя
* Пудкарпатська Русь (Украйина)
* Пряшовська Русь (Словакія)
* Лемковина (Польща)
* Марамуреш (Румунія)

## Жерела
* **Magocsi, P. R.** (2005). Carpathian Rus/Karpats’ka Rus’. In Magocsi P. R., Pop I. (Eds.), *Encyclopedia of Rusyn History and Culture* (2nd ed., p. 57). Toronto Buffalo London: University of Toronto Press. .
* **Magocsi, P. R.** (2015). *With Their Backs to The Mountains*. Budapest-New York: Central European University Press, pp. 1–14. .

Катеґорія:Ґеоґрафія
Катеґорія:Русины
Карібске море

**Карібске море** — частина Атлантічного океану, міджі Южнов а Централнов Америков і Антілскыма островами.

Катеґорія:Моря
Каспіцьке море

**Каспіцьке море** - найвекше безстічне озеро на Земли у Евразії.

Катеґорія:Озера
Католицька церьков

Понятя **католицька церьков** ся хоснує в много значінях, з котрых суть найважнїшы тоты:
**Католицька церьков** є часто черяный з католицтвом. В різных контекстах може значіти:

* найчастїше в біжнім хоснованю (і не цїлком точно) римокатолицьку церьков;
* церьков зєдинену з Римом;
* выходны православны церькви, котры ся сами означують за „православны католицькы церькви“;
* єдну з католицькых церьквей, смоть католицтво
* в Ніцейско-конштантінопольскім вызнаню віры сполоченство вшыткых хрістіан

Катеґорія:Католицтво
Катынь

**Катынь** — село Смоленьского окресу Смоленьскій области, Росія, приближно 18 км на запад од Смоленьска.

Найвеце Катынь позната через масовы поправы інтернованых Поляків, орґанами НКВС в часї Другой світовой войны. 1939 року совітськы войска, што вступили на теріторію Польщі за росказом Сталина — вывезли польскых офіцірів ай представителїв інтеліґенції до лаґрів — вшыткого понад 20 тісяч людей. Они ся стали заятцями, спочатку їх мордoвали а потім органы НКВД розстрїляли їх у катыньскых лїсах.

Катеґорія:Друга світова война
Кацусіка Гокусай

**Кацусі́ка Гокуса́й** (; , Едо&nbsp;— )&nbsp;— быв японьскый умелець, малярь і дереворытець епохы Едо, котрого найвеце прославила ёго дерево-преса жанру укіё-е.

## Ґалерія

Файл:Hokusai-fuji9.png|*Пасажірї переплывають річку Oi*
Файл:Lightnings below the summit.jpg|*Блискавкы згоры*
Файл:Carp leaping up a cascade.jpg|*Карп у водоспадї*
Файл:Hodogaya on the Tokaido.jpg|*Ходогая на Токаідо*
Файл:Dream of the fishermans wife hokusai.jpg|*Сон дружины рыбалки*
Файл:Tsukada Island in the Musashi province.jpg|*Остір Цукада у провінції Мусаші*


## Референції


Катеґорія:Вытварници
Катеґорія:Персоналии:Япония
Кваме Нкрума

**Кваме Нкрума** (21. септембра 1909 – 27. апріля 1972) быв африцькый протиколоніалный ведучій, закладатель і першый презідент модерного ґганьского штату і єден з найвпливнїшых Пан-Африканистів 20. стороча. Тыж быв єднов з ведучіх персон тогды ся родячого Руху неучастных країн.

Катеґорія:Політічны лідеры
Оксиген

**Оксиген**, хемічный сімбол O, () — хемічный елемент з протоновым чіслом 8, котрый належыть до 6-ой ґрупы періодічной сістемы елементів. Проста субстанція оксигену — O2 — безфаребный, без запаху і смаку ґаз, творячій другу головну часть атмосферы Земли. Є біоґенным елементом і ёго притомность мусить быти про екзістенцію вшыткых жывых орґанізмів на нашій планетї.
 
Первый по обсягу елемент земной коры, што становить приближно 49,13% їй вагы.

Катеґорія:Хемічны елементы
Катеґорія:Неметалы
Класічна музика

**Класічна музика** є шыроке і дуже несполягливе означіня на европску музичну традіцію і музичны формы з нёй выводжены, в днешнїй добі ся она бере як переважно час ренесанції, барока, класіцізму і романтізму.

Модерна класічна музика ся вызначує неприступностёв і бурданём класічных схем.

Катеґорія:Класична музика
Кагіра

**Кагіра** є головне місто Еґіпта, найлюднатїше місто африцького контіненту. Кагіра сама о собі має 8 250 000 жытелїв (2006).

Катеґорія:Еґіпет
Катеґорія:Міста Еґіпта
Катеґорія:Головны міста
Клімат

**Клімат** є довгодобый став хвілї, звязаный енерґетічнов біланціов, ціркулаціов атмосферы, характером актівной поверьхнї Земли і днесь і чоловіком. Зміны проходять в довгодобых часовых інтервалах. Од міры россягу де клімат дїять ся розознавать макроклімат, мезоклімат, містный клімат і мікроклімат. Мікроклімат в запертых просторах ся зове кріптоклімат.

Катеґорія:Ґеоґрафія
Книга

**Книга** є зошытый або злїпеный звязок листів або складаный арх папіря, картону, перґамену ці іншого матеріалу, пописаный, друкованый або порожнїй докопы спряженый і зготовленый з обалом.

Катеґорія:Култура
Книга Мормонова

**Книга Мормонова** ці **Книга Мормон** є святый текст руху "Святых послїднїх днїв". Першый раз была опублікована в марцї року 1830 Йосіфом Смітом-молодшым як "Книга Мормонів: конто написане руков на дочечкы з Нефі". В згодї із Смітом і тыж з росповіданём книгы, Книга Мормонова была спочатку писана інакше незнамыма буквами “реформованой еґіпетщіны” вырытыма на золоты дочечкы. Сміт повів, же тоты дочкы обтримав в роцї 1827 од ангела з меном Мороні, котрый Сміта ідентіфіковав яй воскресеного домородого Америчана, котрый написав і скоротшав части книгы перед тісячіма роками. В згодї із Смітом, Мороні поховав дочечкы в ладічцї з каміня вєдно з далшыма стародавныма артефактами в горї піля Смітового домова в Менчестрі, Ню Йорк.

Катеґорія:Хрістіанство
Кленова

**Кленова** (по ) — село на Словеньску в окресѣ Снина Пряшовского краю в традичном регионѣ *Горный Земплин*.

## Полога
Село лежить в долинѣ потока Ублянка о 5&nbsp;км од украинской границѣ. Найвысша точка в готарѣ села — гора *Голиця*, 390&nbsp;м.н.м. Сосѣдны села суть на югу Ладомиров, Михайлов, Убля; на западѣ Колониця; на сѣверѣ Кална Розтока; на востоку  Руська Волова и Березовець.

## История
Кленову заложив шолтис на валашском правѣ десь на переломѣ 15. a 16. стороча на маетку гуменского панства. Землепанами тогды были Другеты. Найстарша документована упоминка походить з року 1548.  Десь перед роком 1604 в селѣ поставили деревляну православну церьков. В року 1600 в селѣ было 40 подданскых хыж, една-двѣ хыжы шолтисох, фара и церьков. Натогды то было велике село, але по часѣ подданых убывало. В року 1720 там газдовали 17 подданскых газдовств, а село мало ай водяный млин. Пак село зачало выразно рости, а в року 1828 было уже 97 хыж a 732 обывателе. Мурована православна церьков поставлена в року 1805. 

## Обывательство
Кленова — типове русинске село сѣверовостока Словакии. З увагы на религию ту переважать православне набоженство, але суть и грекокатоликы.
Подля списованя 2001 то вызерало так:
* православны – 79,07%
* грекокатоликы – 18,13%
* римокатоликы – 1,5%
* Не повѣли – 0,56%

Зложеня обывательства подля народности (2011 р.):
*Русины - 233 (44,6%)
*Словаци - 263 (50,4%)
*Украинцѣ - 9
*Русы - 2
*Чехы - 1
*Иншы - 1
*Нестановлены - 13 (2,5%)

Русиньскый язык за материньскый означили 388 жытельох (74,3% обывательства).

## Вызнамны родаци
* Михал Штеньо (*1931), дохтор-ортопед, голова Здружѣня интелигенции Русинох Словакии

## Жерела
* 

## Референции
Князь Лаборець

**Князь Лаборець** (приближно 875 - 892) князь раннофеодалной державы славяньскых племен Білых хорватів міджі Тісов і Дунаём.

Катеґорія:Пановници
Ков

**Ковы** ці **металы** суть елементы хемічно охарактерізованы як електропозітівны, мають усїля передавати валенчны електроны і творити єдноатомовы катіоны.

Ковы суть богато промыслово хоснованы про свої єдинечны фізікалны властности і про легку обробительность. Перше оброблїня ковів было зроблено дас 7 тісяч років перед нашов еров на теріторії днешнёй Турції.

Катеґорія:Металы
Колката

**Колката** (, , ) — є головне місто індійского штату Западне Бенґальско, котре лежыть і выходнік Індії, ма выходнім берегу рікы Гуґлі. В містї жыє веце як 5 міліонів людей, в цілій метрополітній области веце як 13 міліонів. Колката є третїм найвекшым містом Індії. Находить ся на релатівно малій плосї 185 км2.

Катеґорія:Міста Індії
Кожухівцї

**Кожухівцї** () є село на Словеньску в окресї Стропков.

## Обывательство

## Памяткы
Церьков святого Миколая єпіскопа з року 1741 (днесь у Выходословеньскім музею в Кошіцях)

## Референції
Колоніалізм

**Колоніалізм** є росшырёваня зверьхованости даякого народа на теріторію і людей мімо властных граніць, часто за цїлём полїпшіня властной економікы через схоснованя домородых природных жрідел, працовной силы і торговлї.